Svo virtist sem hið djúpa sár á þjóðarsálinni væri að rifna enn meira upp frekar en að gróa . Það þekkja ansi margir söguna um litlu eyþjóðina , með aðeins fleiri íbúa en Bergen , sem áttaði sig á því rétt fyrir aldamótin síðustu að hún myndi líklega ekki ná neinum árangri í knattspyrnu með því að spila á malarvöllum í aftakaveðri og myrkri átta mánuði á ári . Þess vegna var ráðist skipulega í að byggja tíu knattspyrnuhallir og á þriðja tug gervigrasvalla . Samhliða bættri aðstöðu þá hefur menntun þjálfara verið aukin þannig að meira segja þeir sem þjálfa yngstu iðkenda eru margir með UEFA A - eða B-gráðu . Auglýsing Uppskeran lét þó á sér standa . Íslenska liðið vann leik eftir leik og tryggði sig á lokamótið . Þetta sama sumar var Lars Lagerbäck ráðinn landsliðsþjálfari Íslands . Hann var fyrsti útlendingurinn til að þjálfa liðið frá því að landi hans Bo Johansson lét af störfum 20 árum áður . Í fyrstu undankeppni sinni byggði Lars Lagerbäck liðið sitt í kringum þessa ungu leikmenn . Margir héldu að þar með hefði eina tækifæri Íslands til að komast á lokamót runnið liðinu úr greipum . Gæði eru hins vegar alls konar . Það eru til að mynda gæði að geta fylgt skipulagi út í þaula . Íslenska liðið leikur kannski öðruvísi knattspyrnu en þykir hefðbundið í dag . En það spilar ekkert annað lið í heiminum hina fullkomnu ljótu knattspyrnu jafn vel og það gerir . Á tólf ára fresti Árangur íslenska landsliðsins í Frakklandi hefur breytt íslenskri knattspyrnu um ókomna tíð . Héðan í frá munu allir vita af Íslandi og íslenskum leikmönnum . Verðgildi þeirra mun hækka og virðingin sömuleiðis . Allt er breytt . Samhliða því að íslensku strákarnir hafa spilað sig inn í hug og hjörtu heimsins , og sjálfa sig í hærri knattspyrnulegar hæðir , þá hafa þeir líka unnið samfélagslegt afrek . Á Íslandi er ekki rifist lengur enda er ekkert talað um neitt annað en knattspyrnu . Og þegar kemur að henni eru allir sammála . Þessir strákar hafa gert það að verkum að íslenskt samfélag er vart starfhæft sökum spennu og áhuga . Þeir hafa dregið nær tíu prósent þjóðarinnar til Frakklands til að hvetja þá áfram og önnur tíu prósent hafa reynt að verða sér úti um flug og miða á leikinn við Frakka í kvöld . Þeir hafa safnað þúsundum saman á torgum til að horfa á liðið á risaskjám og orsakað þjóðhátíðarstemmningu á götum úti í kjölfar sigra sinna . Fyrsta verk nýs forseta landsins , sem kjörinn var á laugardag , var að mæta á leik liðsins gegn Englendingum síðastliðinn mánudag . Eftir að hafa leitað að lækningu við sundrungunni sem hefur skaðað okkur svo mjög undanfarin ár í allskyns einstaklingum , stjórnmálastefnum og samfélagsbreytingum fundum við hana í knattspyrnuliði . Þetta litla , hugaða , heiðarlega , harða og hreinskilna , en pínulítið ljóta , lið er orðið að sameiningartákni heillar þjóðar . Og hefur um leið bjargað þjóð sinni frá sjálfri sér . Ævintýrið er þó ekki búið . Hvorki liðið né þjóðin eru södd . Á Íslandi trúir því hver maður að við getum orðið Evrópumeistarar . Sagan hefur sýnt það að á tólf ára fresti gerist eitthvað magnað í EM . 1992 var það Danmörk . 2004 . Var það Grikkland . 2016 verður það Ísland . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .